SL Uradni list Evropske unije C 18/25

Uradna obvestila v skladu s členom 37 Uredbe (ES) št. 562/2006 Evropskega parlamenta in Sveta z dne 15. marca 2006 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah)

Obveznost državljanov tretjih držav, da se prijavijo na ozemlju katere koli države članice v skladu s členom 21(d)

(2008/C 18/04)

BELGIJA

Ta obveznost je podrobno določena v naslednjih ukrepih:

— Člen 5 Zakona z dne 15. decembra 1980 o vstopu na ozemlje, prebivanju, namestitvi in izgonu nedržavljanov: „Nedržavljani, ki ne bivajo v ustanovi, ki jih mora v skladu z zakonom prijaviti kot potnike, se morajo v treh delovnih dneh po prihodu v Kraljevino Belgijo prijaviti upravi občine, v kateri bivajo, razen če spadajo v eno od kategorij nedržavljanov, ki jih je kralj oprostil te obveznosti. Kralj določi način prijave in obliko dokumenta, ki se izda pri prijavi in dokazuje, da je bila prijava izvedena.“

— Člen 18 Kraljevega dekreta z dne 8. oktobra 1981 o vstopu na ozemlje, prebivanju, namestitvi in izgonu nedržavljanov: „Obveznost prijave pri lokalnih organih ne velja za: 1. nedržavljane, ki so med svojim obiskom v Belgiji sprejeti na zdravljenje v bolnišnico ali podobno ustanovo; 2. nedržavljana, ki je pridržan in priprt v zaporu ali socialnovarstveni ustanovi.“

— Člen 27 Kraljevega dekreta z dne 8. oktobra 1981 o vstopu na ozemlje, prebivanju, namestitvi in izgonu nedržavljanov: „Otroke, ki nimajo belgijskega državljanstva in so mlajši od 15 let, mora pri lokalnih organih prijaviti oče/mati ali oseba/ustanova, ki je zanje odgovorna.“

— Člen 28 Kraljevega dekreta z dne 8. oktobra 1981 o vstopu na ozemlje, prebivanju, namestitvi in izgonu nedržavljanov: „Nedržavljani, ki živijo v avtodomih, avtomobilih ali na plovilih, se morajo v določenem roku prijaviti na seznam nedržavljanov v občini, v kateri želijo prejemati uradna sporočila. Lokalni občinski organi so pristojni za izdajanje potrdil, ki dokazujejo, da so te osebe navedene na seznamu nedržavljanov, prijavljenih v zadevni občini.“

BOLGARIJA

Obveznost državljanov tretjih držav, da se prijavijo na ozemlju katere koli države članice v skladu s členom 22 Schengenske konvencije, ureja Zakon o tujih državljanih v Republiki Bolgariji:

Člen 18(1): „Pri vstopu v Republiko Bolgarijo tuji državljani izpolnijo kartico z naslovom v skladu z vzorcem, ki ga je odobril minister za notranje zadeve, na kateri pisno navedejo namen svojega obiska in naslov, na katerem bodo prebivali.“

ČEŠKA

Obveznost državljanov tretjih držav, da se prijavijo na ozemlju Češke republike v skladu z določbami člena 22 Schengenske konvencije, je določena v Zakonu št. 326/1999 coll. o bivanju tujcev na ozemlju Češke republike (poglavje VII, členi 93–102 o prijavi bivanja na ozemlju).

V skladu z Zakonom se mora tujec v treh dneh po prihodu na ozemlje Češke prijaviti na policiji.

DANSKA

Danska se je odločila, da ne bo izvajala člena 22 Schengenskega sporazuma.

Zakon o tujcih in Odredba o tujcih ne vsebujeta določb o obveznosti državljanov tretjih držav, da se prijavijo v državi, ko vstopijo iz druge schengenske države.

NEMČIJA

Državljani tretjih držav morajo svojo prisotnost na ozemlju države članice prijaviti v skladu s členom 22 Konvencije o izvajanju Schengenskega sporazuma. V Nemčiji velja v skladu s členi 11, 14 in 16 okvirnega zakona o prijavi prebivališča (Melderechtsrahmengesetz) in ustreznimi določbami zakonov zveznih dežel o prijavi prebivališča (Landesmeldegesetze) ustrezna obveznost prijave.

Na podlagi okvirnega zakona o prijavi prebivališča oziroma v tem smislu podobnih določb zakonov zveznih dežel o prijavi prebivališča obstaja splošna obveznost prijave pri pridobitvi prebivališča na ozemlju Zvezne republike Nemčije (obveznost prijave) in obveznost prijave pri izselitvi v tujino (obveznost odjave). Obveznost prijave je treba izpolniti v enem/dveh tednih po vselitvi ali izselitvi z navedbo prebivanja na ozemlju Zvezne republike Nemčije. Za prijavo so pristojni organi v lokalnih upravnih enotah.

Splošna obveznost prijave velja tako za nemške državljane kot tudi za tujce. Med tujci iz držav EU in državljani tretjih držav ni razlike.

Pri posebni obveznosti prijave v nastanitvenih objektih in bolnišnicah ali domovih se splošna obveznost prijave ne uporablja.

ESTONIJA

V skladu s členom 9 Zakona o državnih mejah (objavljen v državnem uradnem listu (Riigi Teataja) I 1994, 54, 902; 2006, 26, 191) je prehod državne meje mogoč na mejnih kontrolnih točkah. Zato prijava prebivanja ni potrebna.

GRČIJA

Člen 87(1) in (2) Zakona št. 3386/2005 določa, da morajo državljani tretjih držav takoj po vstopu v Grčijo svoj prihod prijaviti osebam, ki jim nudijo nastanitev, s predložitvijo potnega lista ali katere koli druge potne listine, priznane v mednarodnih konvencijah, vstopnega vizuma ali dovoljenja za prebivanje. Osebe, ki nudijo nastanitev ali začasno prebivališče, morajo nemudoma obvestiti policijski oddelek ter pristojni urad za tujce in priseljevanje o prihodu in odhodu tujcev, ki pri njih prenočijo. Tujci in druge osebe, ki kršijo veljavne določbe, se lahko kaznujejo z denarno kaznijo od 1 500 EUR do 3 000 EUR.

ŠPANIJA

V skladu s španskim pravom morajo državljani tretjih držav v določenih primerih prijaviti svoj vstop v državo.

Člen 12 Kraljevega dekreta št. 2393/2004 z dne 30. decembra 2004, ki sprejema izvedbene predpise v zvezi s sistemskim zakonom št. 4/2000 z dne 11. januarja 2000 o pravicah in svoboščinah tujih državljanov v Španiji ter njihovem družbenem vključevanju, se glasi:

1. „Tuji državljani, ki prispejo na špansko ozemlje iz države, s katero je Španija podpisala sporazum o odpravi mejnih kontrol, se morajo osebno prijaviti organom španske policije.“

2. „Če se ne prijavijo ob vstopu, morajo to storiti v treh delovnih dneh po vstopu na kateri koli državni policijski postaji ali uradu za tujce.“

FRANCIJA

Francoska zakonodaja to obveznost določa v členih L.531-2, R.211-32, R.211-33, R.212-5 in R.212-6 Zakona o vstopu in bivanju tujcev ter pravici do azila (Code de l'entrée et du séjour des étrangers et du droit d'asile), ki določajo, da državljani tretjih držav ob vstopu na francosko ozemlje podpišejo izjavo.

ITALIJA

Podatki bodo objavljeni naknadno.

CIPER

Uredba št. 242/72, kakor je bila spremenjena, izdana na podlagi Zakona o tujcih in priseljevanju, poglavje 105, kakor je bilo spremenjeno, odstavka 35 in 36, določa, da se mora vsak tujec v sedmih dneh po prihodu na Ciper zglasiti v uradu uradnika za prijavo v okrožju, v katerem namerava prebivati, in v skladu s to določbo se mu izda potrdilo o prijavi.

LATVIJA

Državljani tretjih držav morajo prijaviti svoje prebivališče, kadar zaprosijo za dovoljenje za stalno ali začasno prebivanje v Republiki Latviji.

LITVA

Državljanom tretjih držav se ni treba prijaviti na ozemlju Litve v skladu z določbami člena 22 Schengenske konvencije.

LUKSEMBURG

Državljani tretjih držav se morajo v treh dneh prijaviti na občini ali v hotelu, kjer bivajo.

MADŽARSKA

Člen 88 Zakona XXXIX iz leta 2001 o vstopu in bivanju tujcev določa, da morajo tujci prijaviti kraj nastanitve pri policijskih organih za tujce.

MALTA

Državljani tretje države morajo trenutno izpolnjevati le pogoje za vstop, kakor so določeni v Zakonu o priseljevanju (poglavje 217) in povezanih zakonskih predpisih. Zakonske predpise, kakor so predvideni v členu 22 Schengenske konvencije, je treba sprejeti pred vključitvijo Malte v schengensko območje.

NIZOZEMSKA

Člen 4.4 Dekreta o tujcih določa, da se mora tuj državljan, ki vstopi na Nizozemsko ali iz nje izstopi preko zunanje meje, prijaviti na mejnem prehodu zunanje meje v delovnem času in pri uradniku, pristojnem za mejni nadzor. Nizozemski minister lahko v nekaterih okoliščinah odobri izjemo od te zahteve. Zgoraj navedeno ne velja za državljane držav Beneluksa.

Prijava se lahko zahteva tudi za pogojni vstop. Zahteva za prijavo načeloma vključuje prijavo v treh dneh na policijski postaji za tujce regionalne policije, ki je pristojna za občino, v kateri bo bival tuj državljan. Če tuj državljan ne more izpolniti zahteve za prijavo v treh dneh, ker je sobota, nedelja ali državni praznik, se na dokumentu, s katerim prečka mejo, zabeleži naslednje: „prijavite se najkasneje do …. (datum)“.

Člen 4.39 Dekreta o tujcih določa tudi, da se mora tuj državljan brez zakonitega prebivališča nemudoma osebno prijaviti komisarju policijske postaje regionalne policije, ki je pristojen za občino, v kateri biva.

Člen 4.47 Dekreta o tujcih določa naslednje:

1. „Tuj državljan, ki zakonito prebiva, kot je določeno v členu 8(i) Zakona, in je na Nizozemsko prispel za obdobje, daljše od treh mesecev, se mora v treh dneh po prihodu na Nizozemsko osebno prijaviti komisarju policijske postaje regionalne policije, ki je pristojen za občino, v kateri prebiva.

2. Pri izračunavanju obdobja treh mesecev iz odstavka 1 se bo upoštevalo predhodno bivanje na Nizozemskem v obdobju šestih mesecev neposredno pred prihodom.

3. Če je tuj državljan mlajši od 12 let, ga prijavi oseba, pri kateri živi ali prebiva.“

Člen 4.48 Dekreta o tujcih določa naslednje:

1. „Tuj državljan, ki zakonito prebiva, kot je določeno v členu 8(i) Zakona, in je na Nizozemsko prispel za največ tri mesece, se mora v treh dneh po prihodu na Nizozemsko osebno prijaviti komisarju policijske postaje regionalne policije, ki je pristojen za občino, v kateri prebiva.

2. Vsaka zahteva za prijavo v skladu zgoraj navedenim odstavkom za tujega državljana, mlajšega od 12 let, bo za posameznika, pri katerem tuj državljan živi ali prebiva, obvezna.

3. Odstavek 1 ne velja za tuje državljane, ki se nastanijo v hotelu ali ustanovi, katere lastnik, najemnik ali upravitelj mora v skladu z občinskimi predpisi prijaviti prenočišče, ki ga zagotovi posameznikom, pristojnim organom.“

Člen 4.49 Dekreta o tujcih določa naslednje:

1. „Tuj državljan, ki ima vizum ali dokument za prehod meje, v katerega je ustrezni pristojni organ dodal zaznamek glede prijave na policijski postaji za tujce na Nizozemskem, se bo v treh dneh po prihodu na Nizozemsko osebno prijavil komisarju policijske postaje regionalne policije, ki je pristojen za občino, navedeno v tem zaznamku.

2. Odstavek 1 se ne uporablja za državljane države, ki je pogodbenica Pogodbe o ustanovitvi Evropske skupnosti, Sporazuma o Evropskem gospodarskem prostoru, ali za državljane Švice.“

Člen 4.50 Dekreta o tujcih določa naslednje:

1. „Tuj državljan, ki je prišel na Nizozemsko, da bi iskal zaposlitev kot mornar na ladji, se bo v treh dneh po prihodu na Nizozemsko prijavil komisarju policijske postaje regionalne policije v občini, kjer išče zaposlitev.

2. Odstavek 1 se ne uporablja za državljane države, ki je pogodbenica Pogodbe o ustanovitvi Evropske skupnosti, Sporazuma o Evropskem gospodarskem prostoru, ali za državljane Švice.“

AVSTRIJA

Člen 5 Avstrijskega zveznega zakona o obveznosti prijave na policiji (Zakon o prijavi 1991 – MeldeG), Zvezni uradni list Republike Avstrije št. 1992/9 v različici Zvezni uradni list Republike Avstrije št. I 2006/45

Nastanitev v hotelih

„(1) Vsako osebo, ki se nastani kot gost v hotelu, je treba ne glede na obdobje nastanitve nemudoma, v vsakem primeru pa v 24 urah po prihodu, prijaviti z vpisom v knjigo gostov. (2) Vsakega gosta je treba po odhodu iz hotela odjaviti z vpisom v knjigo gostov v 24 urah pred odhodom oziroma takoj po odhodu. (3) Za člane turističnih skupin, ki štejejo najmanj osem ljudi, ni potrebna prijava, kakor je navedeno v odstavkih 1 in 2, z izjemo vodje skupine, če ob prihodu v prenočišče vodja skupine predloži gostitelju ali njegovemu pooblaščenemu zastopniku seznam z imeni in državljanstvi ter – v primeru tujih gostov – vrsto, številko in navedbo organa izdajatelja potne listine za to skupino ljudi. Ta določba se uporabi samo, če se turistična skupina ne nastani skupaj v istem hotelu za več kot en teden. (4) V primeru nastanitve v hotelu, daljše od dveh mesecev, je treba goste prijaviti tudi organom za prijavo. Prijavo je treba opraviti najpozneje do tretjega dne po preteku dveh mesecev; sicer se smiselno uporabijo določbe členov 3 in 4.“

Člen 6 Avstrijskega zveznega zakona o obveznosti prijave na policiji (Zakon o prijavi 1991 – MeldeG), Zvezni uradni list Republike Avstrije št. 1992/9 v različici Zvezni uradni list Republike Avstrije št. I 2006/45

„Tujci, za katere velja obveznost prijave in ki iščejo dobičkonosno zaposlitev na ozemlju Zvezne republike Avstrije, za katero se zahteva uradno dovoljenje, morajo biti ne glede na kakršno koli obveznost prijave v skladu s členom 5 prijavljeni in odjavljeni tudi pri organih za prijavo. Določbe členov 3 in 4 se uporabijo smiselno.“

Člen 3 Zakona o prijavi (MeldeG) – nastanitev v stanovanjih; prijava

„(1) Vsaka oseba, ki se vseli v stanovanje, se mora prijaviti pristojnim organom v treh dneh po vselitvi. (2) Obrazec za prijavo mora biti izpolnjen v celoti, kakor je ustrezno za vsako osebo, ki se mora prijaviti. Če se stanovanje nahaja v stavbi z več naslovi, je treba uporabiti naslov v skladu s členom 14(2) Zakona o pošti Avstrije iz leta 1997. (3) Za prijavo sta potrebna pravilno izpolnjen obrazec za prijavo in javna notarska listina z osebnimi podatki (člen 1(5a)) – poleg številke v registru prebivalstva – osebe, ki se vseli; ta oseba mora sodelovati pri določanju svoje identitete. Če ta oseba prijavi to nastanitev kot svoje stalno prebivališče in če je oseba, ki se mora prijaviti, že prijavila stalno prebivališče na ozemlju Zvezne republike Avstrije, je treba vsako odjavo ali spremembo prijave (člen 11(2)) v zvezi s to nastanitvijo opraviti istočasno v tistem uradu za prijavo, ki je pristojen za stalno prebivališče. (4) Urad za prijavo mora pisno potrditi prijavo in po potrebi vsako spremembo prijave ali odjavo. To se stori tako, da se opomba glede prijave doda na kopijo, na kateri so razvidne prijave iz skupne zbirke podatkov, ki so bile shranjene, ali – na zahtevo stranke, ki se mora prijaviti – na kopijo podatkov o prijavi, ki so bili nazadnje spremenjeni. Če med prijavo pride do spremembe prijave pri uradu za prijave, pristojnem v skladu z odstavkom 3, je slednji odgovoren za spremembo centralnega registra stalnega prebivalstva; urad za prijavo, na katerega to vpliva v skladu z odstavkom 1, ima možnost dostopa do centralnega registra stalnega prebivalstva v informacijske namene.“

Člen 4 MeldeG – nastanitev v stanovanjih; odjava

„(1) Vsaka oseba, ki se izseli iz stanovanja, se mora odjaviti pri uradu za prijave v treh dneh pred ali po izselitvi. (2) Če se predloži dokumentacija o identiteti osebe, ki se mora prijaviti, je mogoče osebo na pristojnem uradu za prijavo odjaviti istočasno s prijavo. (3) Za vsako osebo, ki jo je treba odjaviti, je treba pravilno in v celoti izpolniti obrazec za prijavo. (4) Urad za prijavo mora pisno potrditi odjavo na kopiji skupne zbirke podatkov (člen 16) za zadevno stranko ali na zahtevo slednje na kopiji podatkov o prijavi, kakor so bili nazadnje spremenjeni, z opombo glede prijave, ki se izroči osebi, za katero velja obveznost prijave, kot dokaz, da je bila odjavljena. Če odjavo izvede urad za prijavo, ki je pristojen v skladu z odstavkom 2 ali členom 3(3), je ta urad odgovoren za spremembo registra stalnega prebivalstva; urad za prijavo, na katerega to vpliva v skladu z odstavkom 1, ima možnost dostopa do centralnega registra stalnega prebivalstva v informacijske namene.“

Člen 1 MeldeG – opredelitev pojmov

„(5a) Osebni podatki so ime, spol, datum rojstva (mesto, datum, provinca, če je mesto v Avstriji, in država, če je mesto v tujini), številka registra stalnega prebivalstva (številka centralnega registra stalnega prebivalstva) in državljanstvo; v primeru tujcev tudi vrsta, številka, organ izdajatelj in datum izdaje ter država izdaje njihove potne listine.“

Člen 11 MeldeG – sprememba prijavljenih podatkov

„(2) Sprememba prijave mora biti izvedena v enem mesecu, če so se navedene spremembe iz odstavkov 1 in 1a zgodile v tujini ali če se stalno prebivališče spremeni v začasno prebivališče ali obratno brez povezave s pritožbenim postopkom (člen 17). V primeru spremembe prijave zaradi novega prebivališča mora oseba, ki se mora prijaviti, predložiti dokaze, da je prišlo do spremembe prijave glede na prejšnje stalno prebivališče.“

POLJSKA

V skladu s členi od 23 do 26 Zakona o registru prebivalstva in osebnih izkaznicah z dne 10. aprila 1974 (uradni list 06.139.993 z naknadnimi spremembami) se morajo tujci, ki bivajo na ozemlju Republike Poljske, prijaviti v skladu pravili, določenimi v navedenem zakonu.

Tujci, ki ne bivajo v hotelu in jim je bila nastanitev zagotovljena v povezavi z delom, izobraževanjem, zdravljenjem ali počitnikovanjem, morajo svojo začasno bivanje prijaviti najpozneje v štirih dneh od prehoda meje Republike Poljske.

Če je četrti dan praznik, je zadnji dan za prijavo naslednji delovni dan.

Začasno bivanje turistične skupine prijavi vodja skupine, ki mora upravitelju hotela ali pooblaščenemu članu hotelskega osebja predložiti seznam članov turistične skupine in potne listine, na podlagi katerih lahko bivajo na ozemlju Republike Poljske.

1. Tujec pri prijavi svoje stalne nastanitve predloži vse potrebne podatke in tudi svojo izkaznico o prebivanju, izdano po odobritvi dovoljenja za nastanitev, dovoljenja ES za prebivanje za daljši čas, statusa begunca ali dovoljenja za dopustitev bivanja, ali predloži dovoljenje za nastanitev, dovoljenje ES za prebivanje za daljši čas, odločbo o odobritvi statusa begunca v Republiki Poljski ali odločbo o dopustitvi bivanja.

2. Tujec, ki prijavi začasno bivanje za obdobje do 3 mesecev, zagotovi potrebne podatke in predloži vizum, če pa je prečkal mejo v skladu s sporazumom o odpravi ali omejitvi vizumske obveznosti, predloži potno listino, začasno osebno izkaznico za tujca, izkaznico o prebivanju ali dovoljenje za prebivanje za določen čas, dovoljenje za nastanitev ali dovoljenje ES za prebivanje za daljši čas ali odločbo o odobritvi statusa begunca v Republiki Poljski ali odločbo o dopustitvi bivanja.

PORTUGALSKA

Člen 26(1) Dekreta – Zakona 244/98 z dne 8. avgusta 1998, kakor je bil spremenjen z Dekretom – Zakonom 34/2003 z dne 25. februarja 2003, določa obveznost prijave vstopa v državo: „Tujci, ki vstopijo v državo iz druge države članice čez mejo, na kateri ni mejne kontrole, se morajo prijaviti v treh delovnih dneh po vstopu.“

ROMUNIJA

Člen 102 Zakona o tujcih št. 194/2002 določa:

„(1) Tujec, ki je na ozemlje Romunije vstopil zakonito, se mora v treh dneh po vstopu prijaviti pristojnemu organu na tistem območju. Državljani držav članic EU in EGP so izvzeti iz te obveznosti. (2) Tujec, ki je nameščen v hotelu ali drugi turistični zmogljivosti, izpolni prijavo v administrativni pisarni; slednja nato potrebne podatke sporoči policijskemu organu, pristojnemu na zadevnem območju.“

SLOVENIJA

Načine in postopke za prijavo in odjavo stalnega in začasnega prebivališča ter prijavo in odjavo gostov ureja Zakon o prijavi prebivališča (ZPPreb-UPB1, Ur. l. RS št. 59/2006), ki določa obveznost tujcev, da se prijavijo na različne načine glede na vrsto prebivanja.

1. Nastanitev v turističnem ali gostinskem objektu

Turistični in gostinski objekti so prostori, namenjeni sprejemu posameznikov na prenočišče ali počitek (hoteli, moteli, zdravilišča, penzioni, prenočišča, gostišča, turistične kmetije, hotelska in apartmajska naselja, kampi, marine, planinski in drugi domovi ter drugi objekti, če se uporabljajo za prenočišča ali počitek).

Tujca, ki se nastani v turističnem ali gostinskem objektu, mora stanodajalec prijaviti oziroma odjaviti pristojni policijski postaji v 12 urah po njegovem sprejemu oziroma odhodu (člen 10(1) ZPPreb).

Stanodajalec je pravna oseba, samostojni podjetnik posameznik ali fizična oseba, ki proti plačilu sprejema goste na prenočišče oziroma počitek, ali v okviru svoje dejavnosti posameznikom nudi začasno nastanitev.

2. Bivanje v nastanitvenih objektih

Nastanitveni objekti so samski domovi, dijaški in študentski domovi, domovi za ostarele, socialnovarstveni zavodi in drugi objekti, namenjeni skupinski nastanitvi ali izvajanju dejavnosti, ki vključuje 24-urno bivanje.

Tujca, ki se nastani v nastanitvenem objektu in nima dovoljenja za prebivanje, mora stanodajalec prijaviti oziroma odjaviti pristojni policijski postaji v treh dneh po njegovem sprejemu oziroma odhodu (člen 10(2) ZPPreb). Tujca, ki se nastani v nastanitvenem objektu in ima dovoljenje za prebivanje, mora stanodajalec prijaviti oziroma odjaviti pristojnemu organu v treh dneh po njegovem sprejemu oziroma odhodu (člen 11(2) ZPPreb).

3. Bivanje v objektih, ki niso turistični, gostinski ali nastanitveni objekti

Tujec, ki nima dovoljenja za prebivanje in se ne nastani v turističnem ali gostinskem objektu, se mora prijaviti pristojni policijski postaji v roku treh dni po prehodu državne meje oziroma po spremembi nastanitve, odjaviti pa pred odhodom (člen 10(3) ZPPreb). Tujec, ki ima veljavno dovoljenje za prebivanje, vendar v Republiki Sloveniji nima prijavljenega stalnega oziroma začasnega prebivališča pri pristojnem organu, mora pristojnemu organu začasno prebivališče prijaviti v roku treh dni od dneva naselitve, odjaviti pa pred odselitvijo (člen 12(3) ZPPreb).

Tujec, ki ima dovoljenje za prebivanje, mora pristojnemu organu začasno prebivališče prijaviti v roku treh dni od dneva naselitve, če se nastani ali začasno prebiva izven naselja stalnega oziroma začasnega prebivališča v objektih, kot so počitniške hiše, stanovanja in drugi objekti (vendar ne turistični, gostinski ali namestitveni objekti) ter namerava v tem naselju prebivati več kot 60 dni in je pristojnemu organu že prijavil stalno ali začasno prebivališče (člen 12(1) ZZPreb).

4. Bivanje v zdravstveni ustanovi

Zdravstvene ustanove, ki sprejmejo tujca na zdravljenje, ga morajo prijaviti pristojnemu organu v 24 urah po sprejemu (člen 84 Zakona o tujcih).

SLOVAŠKA

Podatki bodo objavljeni naknadno.

FINSKA

Člen 130(3) Zakona o tujcih (301/2004)

„Nedržavljan EU ali tujec se v treh dneh po vstopu v državo prijavi pristojnemu organu. Nadaljnje določbe glede prijave lahko sprejme ministrstvo za notranje zadeve z dekretom.“

ŠVEDSKA

Na Švedskem ni nacionalnih določb, ki se nanašajo na člen 21(d), razen člena 13 poglavja 6 Zakona o tujcih, ki se glasi:

„Vsaka oseba, ki vodi hotel, gostišče ali drugo poslovno dejavnost prenočevanja, zagotovi, da tujci navedejo svoje podatke tako, da osebno izpolnijo in podpišejo izkaznico o prijavi. Nacionalna policijska uprava lahko sprejme določbe o podatkih, ki jih je treba navesti. Tujec izkaže svojo istovetnost s predložitvijo veljavnega osebnega dokumenta.“

ISLANDIJA

V skladu s členom 17(1) Zakona o tujcih št. 96/2002 se državljan tretje države, ki mu je bilo izdano dovoljenje za prebivanje v Islandiji, v enem tednu po prihodu prijavi organom. Ista pravila veljajo za državljana tretje države, ki namerava zaprositi za dovoljenje za prebivanje ali se to dovoljenje od njega zahteva.

NORVEŠKA

To vprašanje je urejeno v členu 23(1) Zakona o priseljevanju, ki se nanaša na prijavo po prehodu zunanje meje, v katerem je navedeno naslednje:

„Vsaka oseba, ki pride v kraljestvo, se mora nemudoma zglasiti na kontroli potnih listov ali se prijaviti policijskemu organu.“

Poleg tega člen 14(1) Zakona o priseljevanju, ki se nanaša na prijavo organom, obravnava obveznost tujih državljanov, da se prijavijo na ozemlju. Ta člen navaja: